Polisieman in Oos-Kaap doodgeskiet | Maroela Media
'n 47-jarige adjudant-offisier is Sondag ná 'n onderonsie in 'n kroeg in die Oos-Kaap doodgeskiet.
Kol Sibongile Soci, 'n polisiewoordvoerder, het Maandag gesê die beampte was by die Mbizeni-polisiestasie gestasioneer, maar was nie aan diens toe hy geskiet is nie.
"Die beampte het 'n plaaslike kroeg naby Matatiele besoek toe hy en 'n ander man glo in 'n argument betrokke geraak het," het Soci gesê. "Die beampte het die kroeg verlaat en na 'n supermark gery. Die man met wie hy gestry het, het hom tot daar agtervolg en geskiet."
Die beampte is op die toneel dood verklaar. Die verdagte het homself later aan die polisie oorgegee. Hy gaan na verwagting Maandag in die Matatiele-landdroshof verskyn op aanklagte van moord. – SAPA
Jip, drank is 'n lelike ding as jy jou eie limiet oorskry. Verstaan steeds nie, advertemsies vir drank word nie gestop nie, inteendeel moedig dit mense aan om alkohol te gebruik maar sigarette en rokers word uitgemaak as sleg en 'n risiko.